कार्यक्रम में नगरीय विकास मंत्री ने वार्ड क्रं.-22 में सामुदायिक भवन निर्माण की सहमति प्रदान की। इसके साथ ही पानी की समस्या से निजात के लिये नगर निगम के उपायुक्त श्री एपीएस भदौरिया को त्वरित कार्रवाई करने के निर्देश दिए। सड़क के मध्य बिजली के खम्बों के कारण आ रही समस्याओं के निराकरण के लिये उन्होंने निगम अधिकारियों को तत्काल कार्रवाई करने के निर्देश दिए। कार्यक्रम में वार्ड-22 में सामाजिक कार्यों में लगे 21 नागरिकों को शॉल-श्रीफल से सम्मानित भी किया गया।